Өзін- өзі тану пәні бойынша «Махаббат пен шығармашылық педагогикасы»

атты ісшара материалы.

Күні: 03.02.2017ж.

Мұғалім: Жакашева А.Т.

Сыныбы: 2

***Тренинг тақырыбы****:«Ата-ана махаббаты»*

***Мақсаты****: Ата-ана мен баланың арасындағы қарым-қатынстың ерекшеліктерін психологиялық жаттығулар арқылы көрсету.*

***Көрнекіліктері****: Тақырып, қағаздар, интербелсенді тақта,*

 **Тренинг бағдарламасы:**

*1.Кездесу (жай әуенмен 2 шеңбер болып қарама-қарсы айналып, әуен тоқтағанда бір-біріне қарап баланың жақсы қасиетін айтады)*

*2.Топқа бөлу.(ата-аналар таңдаулары бойынша топқа бөлінеді)*

*3.Ассоциация жасау “Жанұя” сөзіне.(доп арқылы ата-ана жауап береді)*

*-оқушылар өз отбасыларының суретін салады.*

*4.Баяндама “Ата-ана махаббаты”.*

*-Оқушылар өз отбасылары туралы шағын эссе жазады.*

*5. “Сөйлемді аяқтау” ойыны*

*6.”Біз біргеміз!”жаттығулары.*

*7. Видео көру.*

*8.”Жүрек лүпілі”тапсырмасы.*

***Барысы:1.Психологиялық кезең***

*Баланы жастан бақпасаң,
Жамандықтан қақпасаң.
Қадірден жұрдай қасқа боп.
Кешкенің өмір босқа тек,....-дегендей, баланың ыстық-суығына күймейтін, жақсылығына сүйінбейтін ата-ана жоқ шығар.Бүгінгі ұл-ертеңгі әке, ол әкеге қарап өседі. Бүгінгі қыз-ертеңгі ана, ол шешеге қарап өседі,бойын түзейді.Балаға білім, тәрбие беруде басты тұлға болса, оны жалғастыруша, демеуші- ата-ана.*

***2.Тренинг бағдарламасымен таныстыру.***

***1 –кезең (әуен қою)***

***Кездесу*** *(жай әуенмен 2 шеңбер болып қарама-қарсы айналады, әуен тоқтаған кезде бір-біріне қарап баланың қасиетін айтады.)*

***2-кезең***

***Топқа бөлу (Үстел үстіндегі гүлдерді таңдап топқа бөлгізіп, әр гүлдің мағынасын ашу.)*** (Көк,жасыл таңдағандар 1 топ,қызыл, сары таңдағандар 2-топ,ақ гүлді таңдағандар 3-топқа отырсын)

*Нұсқау: Қазір сіздерге әр түрлі түсті гүлдердің ішінен өзіңізге көбірек ұнайтын гүлді таңдау арқылы сіздің мінез-құлқыңыз қандай екеніне тоқталайық.*

*Көк түсті гүл – жан тыныштығын, молшылықты, татулықты білдіреді. Ол адамдар мен қоғамды байланыстыратын негізгі дәнекер іспетті, бірлік, ынтымақты сезімнің, сенімнің түсі. Сондай–ақ, көк түсті гүлді ұнататындар өкпелегіш, сары уайымға салынғыш болып келеді. Әсіресе, көк түс молшылықтың нышаны болғандықтан семіз келген адамдар ұнатады. Көк түсті гүлді таңдағандар – тыныш ортаны, мазасыздық пен сотқарлықтан, келіспеушіліктен алыс болуды қалайтындар. Олар бір-біріне деген сенімді қалайды және өзгелердің де оларға сенуіне әбден болады.*

 *Сары түсті гүл – жеңілдік пен қуанышты, сабырсыздықты, нұр сәулені білдіреді. Қуаныштың, күн шапағатының нышаны. Сары түсті гүл адамды болашаққа бағыттайды, жаңалыққа талпындырады, заманауилыққа, дамушылыққа құштар етеді. Бұл түсті таңдаған кез келген адам қиындықты тезірек жеңуге құлшынып, тезірек босап шығудың амалын іздеп тұрады. Өзгерісті жиі қалап тұрады, сары түске құмар адамға тұрақсыздық тән.*

*Қызыл түсті гүл- адамның энергияға толы екенін көрсетеді. Өмірлік күшті, белсенділікті, нәтижеге, сәттілікке қол жеткізу үшін барлық мүмкін болған талпынысты, бейімділікті, албырттықты, жеңіске деген жігерді, құлшынысты білдіреді. Бұл түсті гүлді таңдағандар - кез келген қиындыққа мойынсұнбайтын, күрескер, батыл адамдар.*

*Жасыл түсті гүл – еркіндікке деген жігерлікті, табандылықты, мақсаткерлікті, өзімшілдікті, «Мен» деп өзіне жоғары баға берушілікті білдіреді. Бұл түсті таңдағандар – өзінің құндылығына деген сенімді жоғарылатқысы келмейтіндер, айналасындағы адамдардан мақтаулар, жақсы пікірлер күтетін адамдар. Сондай-ақ, бұл түс тәкаппарлықтың нышаны.*

*Ақ түсті гүл – таза парақ, онда әлі де талай тарих жазылады. Пәктік, тазалық нышаны. Ақ түсті гүл әділдікті білдіреді. Еш бояуы жоқ ақ түс кіршіксіз сезімді көрсетеді. Пәк қалыңдықтар ақ көйлекті осы себептен де киеді екен. Ақ түсті таңдаған адамдар- көбінесе көңілдері ақ, жүректері пәк, ақкөңіл адамдар.*

***3-кезең***

***«Жанұя» созіне ассоциация жасау (****Допты кімге беремін сол ата-ана «Жанұя» дегеніміз не? деген сауалға оз ойымен қысқа да, нұсқа жауап береді.)*

***Оқушыларға тапсырма: «Менің отбасым» тақырыбында сурет салу.***

***4-кезең -Оқушылар «Менің отбасым» тақырыбында шағын эссе жазады (Суреттерін жинап ілу)***

 ***Баяндама. «Ата-ана махаббаты».***

 *Адамдар арасындағы қарым-қатынаста адамгершілік, әдеп-инабат үрдістерінің қаншалық кең жайылып, терең тамырлануы, ең алдымен, олардың жекелеген отбасында өркен жаюына, яғни баланың ата-анасын жан-жүрек қалауымен, саналы түрде ардақтап, құрметтеуіне, инабат тағылымын үлкендерден үйрене отырып, олардың өздеріне деген қарым-қатынстарында мүлтіксіз жүзеге асырып отыруларына байланысты. Адам өмірінің мәне мен сұлулығы, адамның келешегіне сенімділігі - баланың ата-анасын ардақ тұтып, өзінің перзенттік қарызын бір сәтке де есінен шығармауында. Бұл – жас ұрпақтың мәдениеттілігін, әдептілігінің ғана емес, ең алдымен, адамшылығының белгісі. Бала – ата- ана өмірінің жалғасы. «Баламның табанына кірген шөңге менің маңдайыма кірсін,» деп әлпештеп өсірген перзенті ауырып не басқа бір қатер төнгенде мойындарына бұршағын салып, «Өзімді алып, баламды аман қалдыр!» деп құдайға жалбарынған.Бала тәрбиесі – қызығы мен қиыншылығы қатар жүретін күрделі процесс.*

*Ата-аналардың жастығы мен бала тәрбиесіндегі тәжірибенің жоқтығы, болмаса тәрбие жұмыстарында тек қана өз ойлары мен көзқарастарына ғана жүгінуі немесе қажетті педагогикалық білімдерінің жетіспеушілігі салдарынан тәрбие процестері көптеген қателіктерге ұшырап отырады.*

*Сондықтан да мектеп өміріндегі ата-аналардың педагогикалық білімін жетілдіру, мәдениетін арттыру, бала тәрбиесіне белсене араластыру, соның нәтижесінде ата-ананы баланың алғашқы ұстазына айналдыру мақсатында ұйымдастырылатын семинар тренингтердің маңызы орасан зор.*

***5-кезең «Сөйлемді аяқта»жаттығуы***

*Әр топқа тапсырма беріледі. Аяқталмаған сөйлемді аяқтау керек*

***1 топ****: «Баланы қолдап отырса\*\*\*\*.» (өз қадірі үшін оқиды)*

***2-топ****: «Бала төзімділікте өссе\*\*\*.» (адал болып жетіледі.*

***3-топ*** *«Бала түсіністікте және сүйіспеншілікте өссе\*\*\*.» (бұл әлемнен махаббат табуға үйренеді)*

***6-кезең: « Біз біргеміз!» жаттығулары***

*Мақсаты: Отбасындағы қарым –қатынасты нығайтуға өзара түсінушілікте ата-аналар мен балаларға қолдау көмек көрсету.*

***§ 1.«Қолынан танып біл!»***

***Көздері байлаулы ата-аналары балаларын тауып алулары керек.***

*Талдау:1.Сізге балаңызды табуға не көмектесті?*

*2.Балаңыздың қолынан ұстағанда не сезіндіңіз?*

* ***2. «Біз бақытты жанұямыз!»***

***Шарты:****оқушылардың салған суреттерінен ата-ана өз баласының суретін танып алуы керек.*

***Сергіту сәті «Өтінемін» ойыны арқылы***

*«Өтінемін» ойыны.*

*Мақсаты: Ата-ана мен балалар арасындағы қарым-қатынасты жақсарту, бір-біріне көңіл бөлу, бір-бірін тыңдай білуге үйрету.*

*Қатысушылар ортаға жартылау шеңбер жасап тұрады.*

*-Құрметті ата-аналар, балалар! Сіздер қандай «сиқырлы» күші бар сөздерді білесіздер?*

*-Рахмет, өтінемін, т,б*

*-Мен әр түрлі өтініштер жасаймын, егер мен «өтінемін» деген сөзді айтсам сіздер оны орындауларыңыз қажет. «Өтінемін» деген сөзді айтпасам, сіздер ол өтінішті орындамайсыздар.*

*-секіріңдер*

*-оң аяқтарын көтеріңдер*

*-өтінемін, алақанмен қол шапалақтаңдар*

*-оң қолдарыңды көтеріңдер.*

*-өтінемін, бір-біріңді құшақтаңдар.*

*- оң қолдарыңмен сол құлақтарыңды уқалаңдар*

***7-кезең «Кинофильм» көру. «Ата-ана қадірі»***

*-Қазір бүгінгі тренинг тақырыбына сай шағын фильм көреміз. Сосын өз ойларыныңзыды ортаға саласыздар.*

*Қорыту:-Ата-ана болсын, оқушы болсын өзінің жасаған қаталектерін еске түсіріп,болашақта жасамайды деген үміттемін.*

***Рефлексия***

***Топпен жұмыс «Өнегелі отбасы»***

*-Бүгінгі өтілген шара бойынша ,құрметті ата-аналар, ойларыңызбен топтарыңызда талдап,ойларыңызды ортаға салсаңыздар деймін.*

*1-топ:-Егер ата-ана өз еңбегімен, өмірге деген саналы көзқарасы, тек жақсы қасиеттер арқылы сыйластықпен ғұмыр кешсе ,олар өз балаларына өнеге бола алады.*

*2- топ:-Ата-ана өз баласына өнеге бола алады, егер өздері білімді, тәрбиелі, жауапкершіліктері мол адамдар болса.*

*3-топ:-Ата-ана өз баласына үнемі қолдау көрсетіп, барлық істерін қадағалап, бағыт беріп отырса нағыз өнегелі отбасы бола алады.*

 ***«Жүрек лүпілі»жаттығуы.*** *Мақсаты: тренинг туралы пікірлерін ортаға салу.*

*-Құрметті ата-аналар, балалар. Біз сіздермен жанұядағы ата-ана мен балалар арасындағы қарым-қатынастың түрлі жақтарын тануға, жан-жақты талқылауға тырыстық. Отбасы, ұшқан ұя – жылылықтың, жылулықтың мекені екенін білесіздер. Алдарыңыздағы жүрек стикерлеріңізге бүгінгі кездесуден алған әсерлеріңізбен бөлісіп, тренинг барысында айта алмай қалған ойларыңыз , оқушылардың ата-анасына тілектері болса жазып «Жүрек лүпіліне» ілейік.*

 ***ӘН» Әке мен ана»*** *(Сөздерін тарату)*

*Ата-анамызға деген жақсы тілектерімізді жазып болсақ бүгінгі өткен тренингімізді «Әке мен ана» әнімен аяқтайық.*

*1-топ:-Егер ата-ана өз еңбегімен, өмірге деген саналы көзқарасы, тек жақсы қасиеттер арқылы сыйластықпен ғұмыр кешсе ,олар өз балаларына өнеге бола алады*

*.*

*2- топ:-Ата-ана өз баласына өнеге бола алады, егер өздері білімді, тәрбиелі, жауапкершіліктері мол адамдар болса.*

*3-топ:-Ата-ана өз баласына үнемі қолдау көрсетіп, барлық істерін қадағалап, бағыт беріп отырса нағыз өнегелі отбасы бола алады.*